Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 321/15/8808	Rožňava, 30.7.2015
EEČ : 2-67-177-2015

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

že od mesiaca septembra 2014 do konca mesiaca marca 2015 v XXXXX, okr. XXXXX, ako rodičia maloletej XXXXX, nar. XXXXX, žiačky Základnej školy v XXXXX, hrubo zanedbávali jej povinnú školskú dochádzku a na upozornenia školy, že maloletá nechodí riadne do školy, nereagovali, ani neurobili žiadne opatrenia na zjednanie nápravy, v dôsledku čoho v uvedenom období maloletá XXXXX neospravedlnene vynechala  153 vyučovacích hodín, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ SR v XXXXX sp. zn. ČVS: ORP-XXXXX zo dňa 30.04.2015 bolo začaté trestné stíhanie a vznesené obvinenie XXXXX a XXXXX za  prečin ohrozovania mravnej výchovy mládeže podľa § 211 ods. 1 písm. b) Tr. zák. na tom skutkovom základe, ako je to uvedené vo výrokovej časti tohto uznesenia. Následne bola vec odstúpená na ďalšie konanie vyšetrovateľovi Odboru kriminálnej polície v XXXXX, ktorý konanie obvinených kvalifikoval podľa § 211 ods. 1 písm. b), ods. 3 písm. a) Tr. zák. 
Proti obvineným je vedené trestné stíhanie za prečin, na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinení s podmienečným zastavením trestného stíhania súhlasili. Vyhlásili, že spáchali skutok za ktorý sú stíhaní, a nie sú odôvodnené pochybnosti o tom, že ich vyhlásenie bolo vykonané slobodne, vážne a zrozumiteľne. Uviedli, že svoje konanie ľutujú a v budúcnosti budú dbať na to, aby maloletá bezdôvodne nevynechávala vyučovanie, budú dôslednejšie a pravidelne kontrolovať jej školskú dochádzku. 
Obaja obvinení sú nezamestnaní, v mieste bydliska sú hodnotení všeobecne. Podľa odpisu z registra trestov už boli v minulosti súdne trestaní, ale v skúšobnej dobe podmienečného odsúdenia sa osvedčili a hľadí sa na nich, akoby odsúdení neboli.  
	Vzhľadom k tomu, že obvinení spáchali prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Tr. zák., na ktorý zákon ustanovuje trest odňatia slobody, ktorého horná hranica neprevyšuje päť rokov, ku skutku sa priznali, svoje konanie ľutujú a s podmienečným zastavením trestného stíhania súhlasili, i s prihliadnutím na ich osoby a okolnosti prípadu, možno dôvodne podmienečné zastavenie trestného stíhania považovať za dostačujúce. Určená skúšobná doba zodpovedá miere zavinenia a je v súlade     s § 216 ods. 2 Tr. por., a začína plynúť právoplatnosťou tohto rozhodnutia o podmienečnom zastavení trestného stíhania.
	Z týchto dôvodov bolo trestné stíhanie obvinených XXXXX a XXXXX podmienečne zastavené tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka